tomron87/hebrew-wikipedia-sentences-corpus huggingface dataset:
באותה עונה הבקיע אומיט את שערו הראשון במסגרת אירופית, בתיקו 2-2 מול יובנטוס במסגרת ליגת האלופות.
גלאטסראיי סיימה את שלב הבתים עם מספר נקודות זהה ליובנטוס שסיימה ראשונה ורוזנבורג שסיימה שלישית, אך הודחה בגין מאזן פנימי נחות כשרק יובנטוס עלתה מבית זה.
עונת 1999/00 הייתה העונה הטובה ביותר בהיסטוריה של גלאטסראיי.
בעונה זו זכו אומיט וגלאטסראיי בטרבל משני, כששותפיו העיקריים של אומיט היו הקאן שוקור, חסן שאש, גאורגה חאג'י, אמרה בלוזוגלו ועריף ארדם.
ראשון התארים בטרבל היה האליפות הרביעית ברציפות של גלאטסראיי.
השני הוא זכייה שנייה ברציפות בגביע הטורקי, לאחר ניצחון בגמר על אנטליהספור בתוצאה 5-3 לאחר הארכה, כשאומיט הבקיע את השער הראשון לגלאטסראיי.
התואר השלישי היה גביע אופ"א, בו זכו אומיט וגלאטסראיי לאחר תיקו 0-0 מול ארסנל בגמר, וניצחון 4-3 בפנדלים, כשאומיט מבקיע את הבעיטה שלו.
יצוין כי גלאטסראיי ואומיט הודחו מליגת האלופות בשלב הבתים באותה עונה ומשם המשיכו לגביע אופ"א, כשאומיט הבקיע שער קריטי במחזור האחרון של שלב הבתים באותה עונה בניצחון 3-2 על מילאן בדקה ה-90. שער זה שלח את גלאטסראיי לגביע אופ"א והדיח את מילאן סופית מאירופה.
באוגוסט 2000 ניצחו גלאטסראיי ואומיט את ריאל מדריד בתוצאה 2-1 במשחק הסופר קאפ האירופי, והוסיפו תואר נוסף.
בעונת 2000/01 נעצר רצף האליפויות של גלאטסראיי ואומיט, שסיימו רק במקום השני בליגת העל הטורקית.
בעונה זו הבקיע אומיט חמישה שערי ליגה.
בליגת האלופות אומיט וגלאטסראיי רשמו הישג נאה בעונה זו כשהגיעו לרבע הגמר, כשלהתקפת הקבוצה הצטרף הברזילאי מריו ז'ארדל ששיתף פעולה עם אומיט.
בשלב הבתים השני של המפעל, שהיה נהוג באותה תקופה, אומיט הבקיע את שער הניצחון ב-1-0 על פריז סן-ז'רמן.
ברבע הגמר, הבקיע אומיט את השער הראשון לגלאטסראיי בניצחון 3-2 על ריאל מדריד במשחק הראשון, אך גלאטסראיי הובסה 3-0 במשחק הגומלין והודחה.
את עונת 2001/02 פתח אומיט בגלאטסראיי, אך מעט לאחר פתיחת העונה עזב את הקבוצה לאחר חמש עונות מוצלחות, וחתם במילאן מהסרייה א', שרכשה אותו תמורת חמישה מיליון אירו.
אומיט עבר למילאן ביחד עם מאמנו מגלאטסראיי פתיח טרים.
עם זאת, כשטרים פוטר והוחלף בקרלו אנצ'לוטי, אומיט איבד את מקומו בהרכב ולא זכה להזדמנויות, וסיים את עונת 2001/02 במקום הרביעי בליגה, עם עשר הופעות בלבד.
ביוני 2002, לאחר עונה אחת בלבד במילאן, עבר אומיט ליריבה העירונית אינטר מילאנו, בטרייד תמורת דריו שימיץ' שעשה את הדרך ההפוכה.
אומיט לא שיחק כלל באינטר, ועבר מיד בהשאלה בחזרה לגלאטסראיי, שם שיחק עונה אחת, בה ערך 23 הופעות והבקיע שער אחד, וסיים עם הקבוצה במקום השני.
בליגת האלופות אומיט וגלטאסראיי סיימו את שלב הבתים במקום האחרון והודחו.
בקיץ 2003 חזר אומיט לאינטר, והושאל שוב, והפעם לורדר ברמן מהבונדסליגה.
אומיט נטל חלק בעונה מוצלחת במיוחד של ורדר ברמן, 2003/04, בה זכתה הקבוצה בדאבל.
אומיט ערך 22 הופעות ליגה בעונה זו, בה שיתף פעולה עם טים בורובסקי, פביאן ארנסט, יוהאן מיקו, אאילטון, מרקו בודה ואיבן קלאסניץ'.
בגמר הגביע הגרמני, בו ניצחה ורדר ברמן 3-2 את אלמניה אאכן, אומיט לא שיחק.
בקיץ 2004 חתם אומיט על חוזה קבוע בורדר ברמן, אך בעונת 2004/05 ערך עשר הופעות ליגה בלבד, בעונה שהופרעה רבות עקב פציעות.
אומיט המשיך להשתייך לסגל הקבוצה גם בעונת 2005/06, אך שוחרר ממנה בפגרת החורף של העונה בגין ריבוי הפציעות, וכתוצאה מכך הודיע על פרישה ממשחק פעיל.
אומיט ערך את הופעת הבכורה שלו במדי נבחרת טורקיה בשנת 1996, אך רק כעבור שלוש שנים ערך את הופעתו השנייה, וסייע לטורקיה לצלוח את מוקדמות יורו 2000 ולהעפיל ליורו 2000 עצמו.
בטורניר היורו, אומיט פתח בהרכב בשני המשחקים הראשונים של טורקיה, בהם הפסידה 2-1 לאיטליה וסיימה בתיקו 0-0 מול שוודיה, אך נעדר מהמשחק בו טורקיה ניצחה את 2-0 את המארחת בלגיה והעפילה על חשבונה לרבע הגמר, וגם את משחק רבע הגמר בו הפסידה טורקיה 2-0 לפורטוגל.
במרץ 2001, במהלך מוקדמות מונדיאל 2002 הבקיע אומיט את שער הבכורה שלו במדי נבחרת טורקיה, בניצחון 2-1 על מקדוניה.
שער זה סייע לטורקיה להעפיל למונדיאל 2002. בשנת 2002 היה אומיט שותף מלא להישג הגדול ביותר בתולדות נבחרת טורקיה, כשסיים עמה במקום השלישי במונדיאל 2002. אומיט הבקיע בטורניר זה שני שערים חשובים.
השער הראשון מביניהם היה בשלב הבתים.
זה היה השער השלישי בניצחון 3-0 על סין.
שער זה התברר כשער קריטי, שכן טורקיה הייתה צריכה לסיים את שלב הבתים עם הפרש שערים טוב יותר משל קוסטה ריקה, מה שאמנם קרה, כאשר קוסטה ריקה הובסה במשחק המקביל 5-2 על ידי ברזיל.
השער השני שאומיט הבקיע היה בשמינית הגמר מול המארחת יפן, שהקנה לטורקיה ניצחון 1-0 ועלייה לשמינית הגמר.
אומיט וטורקיה עברו בהמשך את סנגל ברבע הגמר לאחר ניצחון 1-0 משער זהב של איהן מנסיז, אותו בישל אומיט.
בהמשך, טורקיה ואומיט הפסידו 1-0 לברזיל בחצי הגמר, וניצחו 3-2 את המארחת השנייה, דרום קוריאה, במשחק על המקום השלישי.
במוקדמות יורו 2004 הבקיע אומיט את שערו הרביעי והאחרון במדים הלאומיים, בניצחון 5-0 על ליכטנשטיין.
אומיט וטורקיה כשלו להעפיל ליורו 2004. בשנת 2004 ערך אומיט את הופעתו ה-41 והאחרונה במדי נבחרת טורקיה.
אומיט אימן לאחר פרישתו ממשחק פעיל את נבחרת טורקיה בכדורגל עד גיל 21 בין השנים 2007 ו-2008. בשנת 2008 מונה אומיט כעוזר מאמן בגלאטסראיי, אך פוטר מתפקידו לאחר תקופת כישלונות של הקבוצה, יחד עם אנשים נוספים מצוות האימון.
בשנת 2011 שב אומיט לתפקיד עוזר המאמן בגלאטסראיי, ובשנת 2013 שימש מאמן ראשי לתקופה קצרה.
לאחר מכן, אומיט לא אימן עד לשנת 2017. בשנה זו אימן אומיט את טוזלספור.
החל משנת 2018 חזר אומיט לשמש כעוזר מאמן בגלאטסראיי, בצוותא עם חסן שאש, תחת המאמן הראשי פתיח טרים.
אומיט החל לאחר פרישתו לשחק קטרגל, וייצג את טורקיה באליפות אירופה בקטרגל של אופ"א.
אומיט חובב מוזיקת ראפ ומוזיקאי בעצמו.
אומיט הקליט מספר שירים, אחד מהם עם הזמר הטורקי קאיאהאן.
אוֹמִיקֶה – התאחדות לאומית יהודית-הונגרית לחינוך (בהונגרית: OMIKE – Országos Magyar Izraelita Közművelődési Egyesület) היה מוסד יהודי, שפעל בהונגריה משנת 1910 ועד לשואת יהודי הונגריה ב-1944. על פי מקורות ההתאחדות פעלה שוב אחרי מלחמת העולם השנייה משנת 1945 עד 1951, אז פעילותה נפסקה סופית.
אומיקה הוקמה בשנת 1910 ביוזמת הרב שמעון הֶבֶשִי רבה הראשי של בודפשט.
מטרתה הייתה להביא את ערכי המסורת היהודית בפני הציבור היהודי-הונגרי, שהושפע מהרעיונות החילוניים של העולם המודרני.
ההתאחדות עודדה מחד גיסא את ההונגריזציה ומאידך גיסא גם את אורח החיים הדתי.
אומיקה הקימה במשך השנים מספר מוסדות תרבות ורווחה ובהם,: קנטינה לארוחות חמות בקולג' היהודי בבודפשט, ספרייה וחדר קריאה לתלמידי תיכון, מועדוני ריקודים לתלמידי וחניכי בתי הספר למסחר וקייטנות לילדים.
היא ארגנה הרצאות חינוכיות וקורסים מדעיים בבודפשט ובאזורי הכפר.
בחסותה התנהלו חיי תרבות יהודית תוססים משנות ה-30, ונערכו תערוכות רבות.
אומיקה סיפקה ארוחות ודמי מחיה לחניכים והקדישה סכומים גדולים הן לסיוע בדמי ההרשמה וכל בסיוע נוסף שנדרש.
מוסד תרבותי נוסף הוקם על ידה: ספרייה וחדר הקריאה, עם ספרים וכתבי עת מקצועיים שהועמדו לרשות תלמידי המכללות.
שמונה שנים פעלו הקייטנות שאורגנו על ידה וכל שנה נשלחו 500–600 ילדים יהודיים שסבלו מאנמיה למשפחות מארחות בכפרים ובעיירות.
מאז הקמתו של איגוד התיאטרון והקולנוע בהונגריה בשנת 1939, רוב האמנים היהודים לא הורשו להיות חברים באיגוד ופרנסתם הייתה בסכנה.
אז נולד הרעיון שאומנים אלה שאיבדו את פרנסתם יוכלו לשחק בתיאטרון גולדמארק.
ד"ר גזה ריבארי, עורך דין וראש הקהילה, הצליח לשכנע את הרשויות לאפשר קיום הצגות באמצעות אומנים יהודיים ולקהל יהודי.
כך נולדה הפעילות האומנותית של אומיקה.
הצגת הפתיחה בתיאטרון גולדמארק הייתה ב 8 בינואר 1940. המחזה "משה" (1860) מאת אימרה מדאץ' סופר ומחזאי.
1943 – ב-22 במרץ נערכה ההצגה האחרונה – Racine: Eszter
לאסלו באנוצי היה מנהל "הפעילות האומנותית".
אוסקר ברגי (בודפשט 1876-הוליווד 1965) היה הבמאי הראשי בשנים 1940–1944. מאמצע שנת 1944 עם עלית מפלגת צלב החץ לשלטון בהנהגת פרנץ סאלשי הוא הסתתר.
אוסקר פינטר היה חבר מועצת הנשיאות.
בשנת 1943 נלקח למחנות ונרצח שם.
אפילו המלחין הגדול קודאי לא הצליח להצילו.
הופיעה לראשונה בשנת 1943 בתיאטרון גולדמארק כ"יהודיה" באורטוריה של הנדל "יהודה המכבי" ועוד.
היא ברחה לשגרירות שוודיה בבודפשט וניצלה.
חברה לכל תקופת חייה באופרה של בודפשט.
זכה להצלחה גדולה בגרמניה עד עליית הנאצים לשלטון.
בשנת 1944 נלקח למחנות, אך הצליחו לשחרר אותו.
אחרי שריפת בית הכנסת שלו בדולהה על ידי הנאצים ברח לבודפשט.
הופיע בקונצרטים עד שנלקח למחנה עבודה.
אחרי השחרור נסה לארצות הברית והיה חזן בשיקגו במשך 30 שנה.
בשנת 1941 נשלח למחנה עבודה ולאחר מכן לאוקראינה.
ציוריו הוצגו בתערוכות של או.מ.י.ק.ה.
השתתפה בתערוכה השנייה של אומיקה.
וגם בחמישית בשנת 1943 במוזיאון היהודי הונגרי.
בגטו בודפשט הכינה ציורים שמוצגים ביד ושם ובמוזיאון היהודי בניו יורק.
מצא את מותו במחנה ההשמדה מאוטהאוזן.
אנדרה ואדאס (סגד, 28 בפברואר 1901 – גדלה, 3 ביוני 1944) היה צייר, גרפיקאי הונגרי-יהודי שניספה בשואה.
ג'רג' גולדמן (1945-1904) נספה בשואה במחנה הריכוז דכאו.
בתוכניות של אומיקה הועלו יצירות קלאסיות וכן יצירות של סופרים יהודים-הונגרים שהושתקו בשנות הדיכוי משנת 1939 ואילך.
שאנדור ברודי – Bródy Sándor.
אומיה ג'וחא הוא שם העט של אומיה אבו חאמדה, הנחשבת לאחת הקריקטוריסטיות הבולטות בעולם הערבי והקריקטוריסטית הראשונה בעולם הערבי שעבדה בעיתונים הפוליטיים היומיים ובאתרי החדשות.
אומיה אימצה כשם משפחתה את שמה של הדמות ההומוריסטית הערבית ג'וחא.
ג'וחא נולדה בשכונת שג'אעייה בעיר עזה, בת לשני הורים פליטים מהכפר אל-מוחרקה בנגב (במקום שבו הוקם לימים מושב תקומה).
את לימודי התיכון שלה סיימה באיחוד האמירויות הערביות, לשם עברה בשל עבודו של אביה כמורה שם.
לאחר מלחמת המפרץ של 1991 חזרה עם משפחתה לעזה.
היא בוגרת המחלקה למתמטיקה באוניברסיטת אוניברסיטת אל-אזהר בעזה בשנת 1995 בהצטיינות.
היא עבדה כמורה למתמטיקה במשך שלוש שנים, אך התפטרה בשנת 1999. שני בעליה הראשונים היו חברים פעילים בגדודי עז א-דין אל-קסאם, הזרוע הצבאית של ארגון הטרור חמאס.
בעלה הראשון היה ראמי סעד, מהנדס חשמל וראש יחידה 101 בגדודי עז א-דין אל-קסאם, הזרוע הצבאית של ארגון הטרור חמאס, העוסקת בפיתוח אמצעי לחימה.
סעד פיתח את מטעני הגחון, והוא שהפעיל אותם.
במהלך מסיבת האירוסין שלו עם אומיה הוא שלח חמור ממולכד עם מטען חבלה אל עמדה צה"לית.
הוא חמק מהמסיבה כדי לבצע את הפיגוע כדי להסוות את מעורבותו בפיגוע.
היא התאלמנה מסעד לאחר שהוא נהרג במאי 2003 בפעולה נגד כוח צה"ל.
בתם המשותפת, נור, הייתה בת 9 חודשים עם מות האב.
עם חזרתה לעבודה, בתום ימי האבל, ציירה ג'וחא עין גדולה דומעת דם כשבתוך אישון העין תמונת בעלה.
שלוש שנים לאחר מות בעלה הראשון, היא התחתנה עם ואאל עקילאן, מפקד ביחידה 103 בחמאס שפיתחה את הירי תלול המסלול דוגמת הקסאם.
אף הוא היה על הכוונת של צה"ל מאז פרוץ אינתיפאדת אל-אקצא, אך הוא מת בסופו של דבר במאי 2009 מסיבוכים רפואיים.
עם מותו של בעלה השני זכתה לכינוי 'אשת שני השהידים'.
היא נישאה בשלישית לסאבר אבו כרש, אסיר לשעבר, פעיל בתחום האסירים.
בעבודותיה היא מוחה בין היתר נגד הציונות ומה שהיא רואה ככיבוש של מדינת ישראל ודורשת את זכות השיבה לפליטים.
כמו כן היא מתייחסת לאסירים הפלסטינים הכלואים בישראל, וכן למדיניות האמריקנית במזרח התיכון בכלל ובסכסוך בפרט.
נושא קרוב לליבה הוא ביקורת כלפי העולם הערבי, שבעיניה מתעלם מ"הסוגיה הפלסטינית".
עם מות בעלה השני היא הצהירה כי הגנת האסלאם היא אחד היעדים הקדושים ביותר שכל אומני קריקטורה ערבים צריכים לאמץ ללא קשר לקשיים העומדים בפניהם.
ג'וחא השתתפה לאורך השנים במספר תערוכות מקומיות, אך גם במדינות ערב ובעולם.
בנוסף להקמת החברה שלה "ג'וחא-טון", (Juhatoon) ג'וחא יצרה סרט אנימציה שעסק במה שהיא מגדירה כ"נכבה" בשם 'סיפור המפתח'.
כמו כן היא פרסמה שני ספרים שבכל אחד מהם כמאה מהקריקטורות שלה.
בשלב מסוים היא אף הקימה אתר שמאפשר לה לקיים אינטראקציה עם פלסטינים ברחבי העולם ומארגני פסטיבלים ותערוכות בהן השתתפה במיוחד באירופה.
עם זאת, היא סירבה להיות חלק מכל תחרויות בינלאומיות מכיוון שחששה ממעורבות המתחרים הישראלים.
ג'וחא מרבה לאייר קריקטורות בנושא הסכסוך הישראלי-פלסטיני ותמיכה בחמאס.
קריקטורות רבות שלה מתייחסות למאבק על ירושלים ומסגד אל-אקצא, שבעיניה כולל את כל מתחם הר הבית ולא רק את המתחם הדרומי שלו.
"תעשיית השנאה": תוכנית הילדים בערוץ "אלאקצא" של חמאס שידרה פינה ובה קריקטורות של הקריקטוריסטית הפופולרית אמיה ג'חא; הן כוללות מסרי הסתה ושנאה נגד ישראל ומטיפות שלא לקיים מו"מ עמה.
הקריקטוריסטית העזתית זכתה במספר פרסים דוגמת פרס העיתונות הערבית כקריקטוריסטית הטובה ביותר בשנת 2000, וכן בשנת 1999 אז זכתה בתחרות היצירה השנתית שערך משרד התרבות הפלסטיני.
וכן ב-2010 אז זכתה בפרס גדול בתחרות הקריקטורות הבינלאומית של נאג'י אל-עלי, המאורגנת על ידי האגודה לסולידריות עם העם הפלסטיני.
יש הרואים אותה כיורשת של הקריקטוריסט נאג'י אל-עלי, עליו הצהירה כאחד המשפיעים על החלטתה לעסוק בתחום הקריקטורות.
במרץ 2016, כחלק מציון יום האישה הבינלאומי, היומון 'אל-קודס' הפלסטיני פרסם את המאמר 'חלוצות בלחימה, מאבק ואקטיביזם חברתי: נשים פלסטיניות לקחו חלק בעשיית היסטוריה'.
במאמר זה מוצגות ביוגרפיות קצרות של 16 נשים פלסטיניות, בתוכן גם ג'וחא.
המאמר מציג פיגועי טרור כמעשים ראויים לשבח של גבורה והקרבה עצמית.
בינואר 2016 קיבלה ג'וחא פנייה מהנהלת פייסבוק על כך שפייסבוק קיבלו תלונות כי הקריקטורות שהיא פרסמה בעמודה האישי אנטישמיות ומסיתות לאלימות.
הקריקטוריסטית פרסמה כי פייסבוק דרשה ממנה להפסיק להעלות את הקריקטורות שלה לעמוד.
אומלופ הט ניוסבלד לנשים (בהולנדית: Omloop Het Nieuwsblad-vrouwen) הוא מהדורת הנשים של מרוץ האומלופ הט ניוסבלד, מרוץ אופני כביש חד-יומי שנערך בבלגיה.
מרוץ הנשים מתקיים מאז שנת 2006.
המרוץ נוסד בשנת 2006, כ-61 שנה לאחר היווסדו של מרוץ הגברים.
במהדורה הראשונה שכללה 86 קילומטרים והוזנקה מדירלייק, כשהסתיימה בדינזה.
סוזן דה חוד ההולנדית ניצחה בה, כשהיא מקדימה את מרים מלחרס-ואן פופל ההולנדית ואת טניה הנס הגרמנית.
המרוץ מהווה חלק מקלאסיקות האביב של הנשים, ונחשב לאחד מהחשובים שבהם, כשהוא כולל קטעים על אבני מרצפות לאורך המרוץ.
בדומה לגברים, גם מהדורת הנשים נחשבת למרוץ הפותח של עונת הקלאסיקות.
הוא מתקיים באותו היום של מרוץ הגברים, אך יותר מוקדם.
ב-2016 הפך לחלק מסבב מרוצי הוורלד של הנשים.
אורכו של מסלול הנשים הוא כ-120 קילומטר (לעומת כ-200 קילומטר במרוץ הגברים).
אולם, בשנים האחרונות 60 הקילומטרים האחרונים במרוץ זהים בשני המרוצים, כולל המעלה המפורסם, המור ון חררדסברגן, המרוחק כ-20 ק"מ מקו הסיום בעיר נינובה.
שנהרוכבת2006 סוזן דה חוד2007 מיה בקר לקוטה2008 קריסטן ווילד2009 סוזן דה חוד2010 אמה יוהנסון2011 אמה יוהנסון2012 לוס חונוויק2013 טיפאני קרומוול2014 איימי פיטרס2015 אנה ואן דר ברחן2016 ליזי ארמיטסטד2017 לוסינדה בראנד2018 כריסטינה סיגארד2019 שנטל בלאק2020 אנמיק ואן פלוטן2021 אנה ואן דר ברחן2022 אנמיק ואן פלוטן2023 לוטה קופקי2024 מריאנה ווס2025 לוטה קלאס
אוּמנות (אֻמָּנוּת, להבדיל מאָמָּנוּת) היא מלאכה הנעשית על ידי בעל מקצוע שהגיע לדרגת מומחיות בתחומו (אֻמָּן, להבדיל מאָמָּן).
מבחינה פילוסופית ההבדל בין אמנות לאומנות טמון באופן השימוש בתוצרים שלהן.
יצירת אומנות נוצרה על מנת להשתמש בה באופן מעשי.
לדוגמה: כוס יכולה להיות יצירת אומנות אך מה שמבדיל אותה מיצירת אמנות היא שהאומן לא ייצר אותה עם חור בתחתית משום שזה יפגע באפשרות השימוש הייעודי של הכוס – שתייה, לעומת אמן שעשוי לבחור לייצר כוס עם חור, תוך התעלמות מייעודה המקורי.
באמנות – השימוש אינו מהווה שיקול בעת היצירה ובמחשבה על התוצר הסופי.
הרחבה בנושא זה ניתן לראות בעבודותיו של מרסל דושאן, ביקורת כוח השיפוט של עמנואל קאנט ועוד הוגים ואמנים רבים.
בימי הביניים התפתחו הגילדות – אגודות של אומנים העוסקים באותו תחום, שמטרתן להגן על האינטרסים המשותפים שלהם ולקיים כללי אתיקה בין חברי האגודה.
במהלך הדורות, התפתחה אומנות יהודית, בתחומים מגוונים, ביניהם יצירת מאכלים, ביגוד, כלים ועוד.
הפן היהודי התבטא באופי הפריט שנוצר, ולעיתים בכך שהעיסוק בתחום-ייצור מסוים היה עיסוק יהודי מובהק, למשל, צורפות כסף כאומנות ייחודית יהודית בתימן .
בהתאם להלכה חובה על האב ללמד את בנו אומנות, כלומר תחום התמקצעות (לאו דווקא באופן אישי, ניתן גם באמצעות מורה שהוא שליחו של האב) שישמש מקור לפרנסתו.
חובה זו וחשיבותה מפורטים בתלמוד הבבלי ():
כלומר, לשיטת התוספתא המצוטטת בגמרא, האב חייב ללמד את בנו מקצוע.
אחרת, אדם חסר מקצוע, וחסר יכולת להרוויח את לחמו בדרכים המקובלות (והלגיטימיות, לשיטת בעל התוספתא), יהפוך לשודד (ליסטים).
אומניסייד (הלחם מאנגלית שפירושו המילולי "רצח הכל") הוא תהליך או תופעה העשויים להביא להכחדת מינים או אוכלוסיות.
במושג נעשה גם שימוש כללי יותר, בהקשרים של השתנות קיצונית של האקלים והסביבה או לחלופין, בהקשר של מלחמה גרעינית (לעיתים כדי לציין את הסבירות הנמוכה למלחמה שכזו).
על פי תורות הלחימה של ארצות הברית וברית המועצות, מתקפה גרעינית כוללת של אחד הצדדים הייתה אמורה להיענות ב"מכה שנייה" כוללנית.
אחר כך, כשיתפזרו העננים הרדיואקטיביים, משתי המעצמות היו נותרים שברי אדם ושרידים מפויחים מתרבות שהתרסקה.
ספק אם בפועל היה מחליט מנהיג כלשהו על תגובה חסרת היגיון כזאת.
לכאורה עדיפה עבדות למעצמה השנייה, שאולי היא זמנית, על פני חורבן מוחלט שיכלול רצח מיליארדים חפים מפשע, ויאפשר את קיומה של חברה אנושית מתפקדת רק בחצי הכדור הדרומי, גם זאת רק בהנחה שמעורבותן בלחימה של אוסטרליה ומדינות אפריקה תהיה מינימלית.
הפרדוקס היה שהאפשרות שבכל אופן קיים מנהיג לוחמני דיו כדי לגמול בשואה על שואה, היא ששמרה על השלום העולמי במשך ארבעים שנה, שכן רק היא יצרה הרתעה שמנעה מלפתוח במלחמה גרעינית.
לא ניתן לתאר כיצד היה נראה העולם אחרי מימוש דוקטרינת ההרס ההדדי.
מומחה האטום אבנר כהן כותב על כך:
לא במקרה מזכירות מילותיו של אבנר כהן את הדברים שנאמרו על השואה.
על אושוויץ אמר הסופר ניצול השואה, ק.
קשה לחשוב על מצב, שבו הפלנטה עצמה תיראה כאילו היא "פלנטה אחרת".
אומניסייד אינו ריאלי היום ככל הנראה, בעולם שאחרי המלחמה הקרה, אבל האפשרות לאפוקליפסה מקומית, יזומה בידי מדינה עוינת או ארגון טרור, שרירה וקיימת, במיוחד לאחר פיגועי 11 בספטמבר.
חברת אומני אקספרס הייתה חברה שהפעילה קווי תחבורה ציבורית במרחב שמדרום לחיפה - יקנעם עילית, קריית טבעון, דלית אל-כרמל, עוספיה וכן קווים בין עפולה וחיפה.
החברה נוסדה בראשית שנת 2011 ופעלה עד 2014.
החברה הייתה חברת בת של חברת ההסעות "נזארין אקספרס", והייתה בבעלות מלאה של קבוצת עפיפי, המחזיקה בין היתר בחברות חברת הנסיעות והתיירות נצרת ונתיב אקספרס.
החברה הפעילה קווי לילה בחלק מהאזורים בהם היא פעלה, שפעלו גם בליל שבת.
החברה הוקמה בראשית 2011 והחלה בנתינת שירות בשילהי ינואר של אותה שנה.
השירות כלל כארבעים קווים במרחב שמדרום לחיפה - יקנעם עילית קריית טבעון ורמת ישי ששורתו בעבר על ידי אגד ושירות חדש בדלית אל-כרמל ועוספיה; גם השירות ביקנעם וקרית טבעון השתפר מאוד.
החברה שירתה את אזור יוקנעם וקריית טבעון.
ברחבי האזור הפעילה החברה כארבעים קווי תחבורה, עירוניים ובין עירוניים.
בתוך האוטובוסים הפעילה החברה, דבר שנחשב לחידוש בראשית ימיה מערכת כריזה מכוונת לוויינית שמודיעה בזמן הנסיעה על התחנות במסלול הקו, בנוסף למערכת שילוט אלקטרונית פנימית שמציגה את התחנות.החברה הפעילה את שירות "NEXT BUS" העוקב אחרי זמן הגעת האוטובוס לתחנות בקו הנסיעה בזמן אמת.
כמו כן הפעילה החברה בחלק מהאוטובוסים אינטרנט אלחוטי המאפשר גלישה ללא תשלום לציבור הנוסעים.
פעילות החברה הסתיימה בחודש דצמבר 2014 כאשר השירות שהופעל על ידה הועבר לחברת סופרבוס במסגרת אשכול חיפה והעמקים, וכלל הניהול והאוטובוסים שברשותה התמזגו עם חברת "נתיב אקספרס".
אומניסקסואליות היא נטייה מינית, המתאפיינת במשיכה מינית ורומנטית לאנשים מכל המגדרים והמינים.
המשיכה מושפעת מהמין ומהמגדר של מושא המשיכה ובזה היא שונה מפאנסקסואליות.
משיכה רומנטית מסוג זה נקראת "אומנירומנטיות".
לחברי קהילה זו יש יום גאווה מיוחד להם, ה-6 ביוני.
כמה דמויות בדיוניות, כמו ג'ק הרקנס מדוקטור הו, וקווין קרופורד ממשטרת פרדייס אושרו באופן קאנוני כאומניסקסואליים.
מקור התחילית המרכיבה את המילה "אומני-סקסואליות" במילה הלטינית, Omni, שמשמעותה "כל".
המילה נבחרה כניגוד למילה "פאן", שגם משמעותה "כל" אך ביוונית עתיקה, ובשימושה במושג פאנסקסואליות.
המונח התפשט עוד יותר בתחילת שנות ה-90 כאשר מ.
ג'ימי קילינגסוורת' ביצע ניתוח של המשורר וולט וויטמן.
במחקר של קילינגסוורת' הוא מצא שלויטמן היה אופי אומניסקסואלי כללי במהלך עבודתו על "The Leaves of Grass".
בשנות העשרה של המאה ה-21 ציין ה-Atlantic כי שירתו מבטאת מיניות כלפי כל המינים, לפעמים אפילו לים או לכדור הארץ.
אומניסקסואליות הייתה מונח נפוץ בשנות האלפיים.
ההיקף של מונח זה הועצם עוד יותר כאשר כמה ידוענים, כמו ג'אנל מונה וברנדון יורי, יצאו מהארון כפאנסקסואלים, בנוסף לאחרים, כגון סופי ב.
התקשורת הביאה למונחי המיינסטרים כמה מונחים שאינם מונוסקסואליים.
מאמרים פופולריים רבים דנו באומניסקסואליות לצד פאנסקסואליות של ידוענים אלה.
לאומניסקסואליות, בדומה לנטיות מיניות אחרות, דגל גאווה ייעודי לה.
דגל האומניסקסואליות עוצב על ידי משתמש הטאמבלר Pastelmemer בערך ב-4 ביולי 2015.
הדגל מורכב מארבעה פסים אופקיים בצבעי ורוד וכחול בגוונים שונים ופס חמישי בצבע סגול כהה במרכזו ביניהם.
הדגל מוצג לעיתים כאשר הפסים בגווני הכחול נמצאים בחלק העליון של הדגל, ולעיתים הפסים בגווני הוורוד נמצאים בחלק העליון.
לא ידוע אם לצבעים יש משמעות מסוימת, אך משמעות מסוימת מציעה כי גוני הכחול מסמלים את מרכיבי הספקטרום הגברי, גוני הוורוד את מרכיבי הספקטרום הנשי והפס הסגול מסמל את הספקטרום הא-בינארי.
משמעות נוספת גורסת כי הכחול הבהיר והוורוד הבהיר מסמלים את הספקטרום המגדרי, הכחול מסמל משיכה לגבריות ולגברים, הוורוד מסמל משיכה לנשיות ולנשים, והסגול הכהה מסמל משיכה לאנשים שהמגדר שלהם נופל מחוץ לגבולות הבינאריה המגדרית.
ההבדל המרכזי בין פאנסקסואליות, משיכה מינית שאינה תלויה במין ומגדר לבין אומניסקסואליות היא במהות ובחשיבות של הזהות המגדרית במשיכתיהם; בעוד שפאנסקסואלים מגדירים את עצמם כ"עיוורים מגדריים", שכלל לא מייחסים חשיבות למגדר מושאי אהבתן, עבור אומניסקסואלים מגדר הוא גורם משפיע במשיכה מינית.
אומנידנס (שם מדעי: Omnidens; פירוש השם: "שיניים גדולות מלאות") הוא סוג של חסר חוליות נכחד שחי בקמבריון השלישי ונראה דומה לפרוק-רגליים ימי.
החוקרים לא בטוחים בסיווג שלו, כשבעבר הוא נחשב לבן למערכה פריאפולידה אך כיום הוא נחשב לפאנאתרופוד (Panarthropoda), הקרוב מעט להלוציגניה.
ייתכן שהוא קרוב למערכה נושאי ציפורניים המודרנית.
יצור מוזר זה התגלה בממצאים באתר המאובנים בצ'נגג'יאנג שביונאן, דרום-מערב סין וככל הנראה נמצא גם בתצורות סיריוס פסט בגרינלנד.
לפי ההערכות היצור הגיע לאורך 1.5 מטר והיה הגדול שביצורי הקמבריון.
הוא היה בעל גוף דמוי-רב-רגליים עם גפיים שטוחות רבות לצידו וגפי פה גדולים ומאונקלים ששימשו ללכידת טרף כמו תולעים ויצורים ימיים אחרים, כשכנראה היה טורף-על של התקופה לצד כמה מיני דינוקרידידה.
במרכז הלסת היה מעין שריר-לוע שהיה מכוסה בחלקי שלד חיצוני קשיח ואולי גם שאר הגוף היה מכוסה להגנה.
אומנות בינה מלאכותית מתייחסת לכל אמנות שנוצרה על בסיס שימוש בבינה מלאכותית.
ברמה הבסיסית ביותר, אמנים יכולים להשתמש באלגוריתמים מבוססי חוקים, בכל מיני צורות של חיקוי מברשות צבע וכדומה.
ז'אנר זה הוא יותר "כלי עזר לאמן" ופחות נחשב כ"בינה מלאכותית יוצרת".
אחת הגישות היותר מוקדמות לשימוש ברשתות נוירונים מלאכותיות הייתה התוכנה של גוגל שיודעת לקחת תמונות קלט ולהפוך אותן לתמונות "פסיכדליות" שנותנות הרגשה של הזיה או חלום בהקיץ.
רשתות נוירונים "פשוטות" של גנרטור - שופט, GAN
דור ראשון של רשתות אלו, עושה שימוש בארכיטקטורת רשת היודעת ליצור תמונות, למשל.
מכלול זה של הרשת מהווה את ה"גנרטור" כאשר בזמן ה"ריצה" של הרשת (Inference), ממירים את התמונה בקלט - לתמונה בסגנון שבו מעוניינים - למשל, ציור בסגנון של ואן גוך.
במקביל, מפעילים רשת "שופט" שבוחנת אם תוצר הגנרטור אכן מתאים למה שנתבקש, בהשוואה לחומרים עליהם השופט התאמן, מול תמונות אמיתיות.
כאשר מגיעים לרמה שבה השופט לא יכול להבדיל בין התוצרת של הגנרטור לבין המציאות - משפרים את השופט, במצב שבו השופט מזהה בקלות רבה מידי כי מדובר ב"זיוף" - משפרים את הגנרטור.
ארכיטקטורה זו מאפשרת ליצור תמונות "מזויפות", כאלו שהרשת יצרה, לכאורה, בכל רמת איכות נדרשת.
רשתות אלו פותחו לראשונה על ידי (Ian Goodfellow) שעבד אז בגוגל.
רשתות אלו מתאימות ליצירת תמונות של עולמות תוכן שבהם קיימים כבר מאגרי מידע גדולים (למשל, פנים של אנשים - כאשר הרשת מייצרת אנשים שנראים אמיתיים, אבל כאלו שאינם קיימים).
רשתות גנרטור-שופט, שיודעות ללמוד "סגנונות"
הגנרטור של רשתות אלו כולל ארכיטקטורה של "מקודד" (Encoder), מועט ממדים ו"מפענח" (Decoder).
ארכיטקטורה זו מאפשרת ל"מפענח" ללמוד סגנונות רצויים במהלך האימון.
בשלב ה"ריצה" - מכניסים קלט רצוי - למשל, תמונה שהמשתמש צילם - ואז המפענח ימיר אותה לתמונה בסגנון שעליו המערכת התאמנה.
באיור משמאל, רואים ארכיטקטורה של Auto-Encoder, כלומר, ארכיטקטורה שמאפשרת לאמן את המפענח, על ידי הכנסת תמונות למקודד, כיווצן ל ופתיחתן מחדש, כאשר פונקציית היעד היא שתמונת הפלט תהיה דומה ככל האפשר לתמונת הקלט.
אימון כזה, גורם למפענח ללמוד את ה"סגנון" של תמונות הקלט וכך, אפשר לאמן אותו לחקות סגנון של אמן מסוים, תקופה, או כל מאפיין אחר.
ב, לעומת זאת, מתקבל "קוד" שמבטא את תוכן התמונות.
בארכיטקטורה זו - אם "מנתקים" את המקודד ומכניסים נתונים ישירות ל - ניתן לקבל תמונות רצויות בסגנון שעליו אומן המפענח.
דור מתקדם יותר של רשתות - מאפשר להכניס לגנרטור לאוו דווקא תמונות - אלא להתערב ישירות ב.
ארכיטקטורה זו מאפשרת, למשל, להכניס טקסט ולקבל תמונה עשירה בפרטים.
ברשתות מתקדמות אלו, ניתן גם לבקש לא רק שהתוצאה תהיה דומה לדאטה סט אמיתי כלשהו - אלא למספר פונקציות התכנסות במקביל - למשל, שהתמונה תהיה "נעימה לעין/ אסתטית" לצופה אנושי, שהתמונה תהיה כזו שמשרה שמחה וכיוצא באלו.
ארכיטקטורה שמאפשרת "הסתכלות מקבילית" ושימוש בריבוי מנגנוני "תשומת לב" על סוגיות שיש להן מימד של סדרתיות - כמו שפה, וידאו או מוזיקה.רשתות אלה זוכות להצלחה רבה במגוון יישומים ואולי, בעיקר, בכל הקשור להבנת שפה טבעית - NLP.
Diffusion Networks, רשתות אלה מייצרות "רעש" רנדומלי ועל ידי בדיקה עד כמה צמצום הרעש "מתקרב" לפתרון הרצוי - הן יכולות לחולל (ליצר), פתרונות שלא נראו קודם, מאותו "סוג".
רשתות אלו נמצאו מתאימות במיוחד ליישומי בינה מלאכותית יוצרת.
בסוף 2024, קבוצת המחקר בגוגל פרסמה מאמר על ארכיטקטורה חדשה של מודלים - טיטאנים.
מודלים אלה מאפשרים סוג של "עדכון מישקולים" של המודל, גם כאשר הוא בשלב ה"היסק", השלב שלכאורה, המודל והמישקולים "ננעלו" לאחר שהמודל סיים אימון.
ככל הידוע, ארכיטקטורה זו עושה שימוש בטכניקות של Test Time Training כמו גם Test Time Compute.
טכניקות אלה נשענות על ההתפתחות הגדולה שחלה במודלים שיש להם יכולת הנמקה.
הארכיטקטורה "חוקרת" את חלון ההנחיה (הפרומפט) ומשתמשת בהקשר של חלון ההנחיה כדי לשלב "וקטורים מתמחים" לתוך המודל - כך שבסה"כ, המודל יודע להתאים את עצמו להקשר - בשלב ההיסק (Inference).
בין השאר, נטען שמודלים אלה עוקפים את כל המודלים האחרים מבחינת ביצועים של המודל במבחני ביצועים שונים.
לפי המאמר, המודל גם מאפשר "חלון הנחיה" הכולל כשני מיליון טוקנים - יותר מכל מודל קודם.
ביולי 2022, פורסמו רשתות מאוד חזקות, כמעט, כל כמה ימים.
הרשתות המובילות הן של חברת openAI שמנהלה איליה סוצקבר למד בישראל, הרשתות Imagen וPARTI של חברת גוגל, רשתות אלו, ככל הידוע, נוצרו על ידי קבוצת החוקרים ב.
בקבוצה זו, פועלים בין השאר, וג'פרי הינטון.
היא רשת חזקה להמרת טקסט לתמונות וכך גם רשתות נוספות.
רשימה חלקית של הרשתות :
DALL-E-2, של חברת OpenAI, מעט הרצות חינמיות ואחר כך, תמורת תשלום.
נכון ל-2024, המודל זמין דרך מיקרוסופט ו/או OpenAI.
Midjourney, מעט הרצות חינמיות ואחר כך, תמורת תשלום.
Imagen של חברת גוגל, נכון לאוגוסט 2022 - עדיין סגור לציבור.
ב-2024, המודל זמין לציבור דרך "גוגל לאבס" ו/או "גוגל ג'מיני".
PARTI של חברת גוגל, נכון לאוגוסט 2022 - עדיין סגור לציבור.
vq-diffusion, של חברת מיקרוסופט, חינמי.
Simulacrabot, נכון לאוגוסט 2022 - עדיין סגור לציבור.
Meta Make a Scene, נכון לאוגוסט 2022 - עדיין סגור לציבור.
Min-Dalle, מעט הרצות חינמיות ואחר כך, תמורת תשלום.
Hot Pot AI, מעט הרצות חינמיות ואחר כך, תמורת תשלום.
מאפשר לצייר סקיצה גסה והתוכנה ממירה את הסקיצה לתמונת נוף פוטוריאליסטית.
ERNIE-ViLG 2.0, מודל של חברת Baidu מאוקטובר 2022. המודל זמין לציבור בחינם (מעל Huggingface).
אחת הרשתות החזקות בעולם היא Kling הסינית, שיודעת לחולל גם ווידאו וגם תמונות.
במקביל, במהלך קיץ 2022, התפרסמה קבוצה גדולה של "מודלי שפה גדולים".
השילוב של שתי משפחות אלה מאפשר לבנות רשתות שניתן "לדבר אליהן" בשפה טבעית, הן מבינות למה הכוונה (בדרך כלל, הקלט הוא טקסט שמקלידים אל היישום) ומציירות ציור.
לרשתות אלו יש כמה וכמה תכונות מפתיעות:
מכיוון שהרשתות אומנו על מיליארדי דוגמאות והן "מכירות" את כל מה שאי פעם התפרסם, בהתאם, אפשר לבקש מהן לצייר תמונות בסגנון של צייר מסוים, מתקופה מסוימת, מז'אנר אמנותי מסוים וכדומה.
תכונה זו מאפשרת למשתמש ללמוד תחומי עניין חדשים לגמרי עבורו.
בניגוד למצלמות, הרשתות אינן מוגבלות ל"דברים אפשריים" וכך אפשר לבקש מהן לצייר "סופת שלג תת-מימית" או כל דבר אחר - והן יציירו משהו שבדרך כלל, נראה משכנע באופן מפתיע.
אפשר לבקש מהן לצייר חוויה אישית מהעבר והן "ישחזרו" אותה.
אפשר לבקש מהן להשלים תמונה קיימת למשל, צילום אישי, ולהרחיב אותה באופן כזה שהתוכנה תשלים פרטים בעצמה, כולל "המצאה" של ההקשר הוויזואלי.
לדוגמה, אפשר להעלות תמונת פורטרט ולבקש מהתוכנה לצייר גוף שלם של אדם שנמצא בתוך מסיבת ריקודים והתוכנה תשלים לבדה את כל הפרטים, בצורה שלא מאפשרת להבחין אם מדובר בצילום דוקומנטרי או לא.
ניתן להשתמש ברשתות אלו ליצירת "לוגו".
הרשתות מאפשרות מגוון גדול של "סגנונות" וככאלו, הן יכולות להחליף חלק מהעבודה של מעצבים גרפיים קלסיים/ אנושיים.
ביולי 2023, התפרסם מימוש של חברת "סטייבל דיפיוז'ן" - המאפשר להפוך סקטש ידני ותיאור טקסטואלי - לתמונה.
מימוש זה מתאים במיוחד לילדים.
רשתות טקסט לווידאו, תמונה לווידאו ווידאו לווידאו
רשתות "פשוטות" ועם מימשקים מאוד טכניים החלו להופיע מתחילת 2022. בתאריך 29.9.2022 - חברת "מטא", פרסמה מאמר שמתאר קיום של כלי המאפשר יצירת "קליפים" ישירות ממשפטי טקסט.
היישום, ככל הידוע, נשען על יכולת לחזות פריימים קדימה וכך, למלא את הסרטון, במימד הזמן, בפריימים שיוצרים קליפ חלק ונעים לעין.
החיבור של טכניקות כאלה, ביחד עם מודלי שפה גדולים - צפוי לאפשר יצירת סרטי וידאו ארוכים יותר.
ב-5 באוקטובר 2022, חברת "גוגל" פרסמה רשת שגם היא מייצרת "קליפים של וודיאו" לפי טקסט בחלון הנחיה - Imagen Video, גם היא, למעט מאמר ודוגמאות, טרם שוחררה לציבור.
ב-20 באוקטובר 2022, קבוצת המפתחים Deforum פרסמה אפליקציה המאפשרת ליצור ווידאו מתוך טקסט וליצור "קליפים" של עד 1000 פריימים (כחמישים שניות סרט).
האפליקציה מאפשרת להגדיר "חלון הנחיה טקסטואלי" לכל פריים רצוי, או לקבוצת פריימים רצויה ולקבוע את מיקום המצלמה ותמועתה היחסית לסצנה - כולל "זום אין", תנועה בציר X ותנועה בציר Y.
השימוש באפליקציה פתוח לציבור הרחב ואולם הוא תמורת תשלום.
במהלך 2023 הופיעו מגוון יישומים שמאפשרים לחולל ווידאו על בסיס טקסט בחלון הנחיה ("פרומפט") ו/או תמונה בחלון ההנחיה.
שני יישומים בולטים הם RunwayML ו-Pikalabs.
החברה הישראלית "אסטריה" מאפשרת לחולל ווידאו מטקסט, תמונה או ווידאו קיים עם UI נוח ועל בסיס שימוש במודלים קיימים כמו Deforum.
האפליקציה invideo מאפשרת להכניס חלון הנחיה טקסטואלי והיא בעצמה, באופן אוטומטי, מפתחת מהטקסט רעיון שלם, כותבת תסריט, מפרקת אותו לסצנות, מוצאת קטעי וידאו שאינם מוגנים בזכויות יוצרים, עורכת אותם יחדיו, מייצרת קריינות אנושית, מוצאת קטעי מוזיקה חופשיים ועורכת את הכל לסרט קוהורנטי שאותו ניתן לייצא במגוון פורמטים
בפברואר 2024, חברת Open AI פרסמה אודות קיום מודל שנקרה SORA.
מודל פעפוע הכולל שיטת טוקניזציה חדשנית - על ידי שימוש בפאצ'ים במרחב הסמוי.
מודל SORA מסוגל לעשות סרטים באורך 60 שניות לפי חלון הנחיה טקסטואלי באיכות יוצאת דופן - תוך שהוא מצליח לשמור "עקביות" של דמויות, תנועה משכנעת בממד הזמן, צללים, החזרי אור והאופן שבו הם מתבטאים כלפי חומרים שונים וטקסטורות שונות ועמידה ב"חוקי הפיזיקה".
המודל מאפשר ליצור ווידאו לפי טקסט, ווידאו על בסיס תמונה, ווידאו על בסיס ווידאו אחר, למזג בין קליפים, לחולל תמונות ברזולוציה של 2048 פיקסלים על 2048 פיקסלים ויש לו תכונות פורצות דרך נוספות.
בנובמבר 2024 השיקה לייטריקס את הגרסה הראשונה של LTX Video.
המודל הושק בקוד פתוח ויצר סרטונים של 5 שניות.
במאי 2025 יצאה גרסה של 13 מיליארד פרמטרים (LTXV-13B) שהציעה דחיסת וידאו שלטענת החברה מאפשרת ליצור סרטונים במהירות.
באוקטובר 2025 יצאה עדכנית של המודל, תחת השם LTX-2. שכולל סנכרון מלא בין וידאו לאודיו.
נכון לנובמבר 2025, הרשתות המובילות ליצירת ווידאו הן:
qwenlm (של חברת עליבאבא, עדיין לא פתוח בישראל)
מידול תלת־ממדי לטובת אנימציות ויישומי מציאות וירטואלית
יכולות מידול תלת מימד על בסיס מחשבים החלו כבר באמצע שנות התשעים, כאשר מעבדי המחשב הגיעו לרמת ביצועים שמאפשרת את זה.
המידול התלת־ממדי, ביחד עם יכולת "רינדור", הצללות, השתקפויות וכדומה - הביאה לפריחה של יישומים אמנותיים חדשים ובכללם משחקי מחשב תלת־ממדיים.
אחת התוכנות המקובלות בהקשר זה היא תוכנת בלנדר שפותחה במקור לצרכים מסחריים.
נכון ל-2022 התוכנה מאוד נפוצה, הקהילייה נתמכת על ידי תאגידי ענק שהם בעלי עניין כמו אדובי ופייסבוק.
במהלך 2022, תוכנות ה"טקסט לתמונה" ותוכנות המידול התלת־ממדי החלו להתמזג במגוון דרכים.
ראשית, תמונות שנוצרו בתוכנות "טקסט לתמונה" יכולות לשמש כ"טקסטורות" עבור תוכנות המידול התלת־ממדיות.
שנית, תמונות שנוצרו בתוכנות "טקסט לתמונה" יכולות לשמש כ"קידוד" ליצירת מודלים תלת־ממדיים על ידי הפיכת התמונה ל"מפת עומק" ופתרון ה"נורמלים" של המשטחים השונים - הדבקת התמונה, מפת קווי העומק ומפות הנורמלים לתוך תוכנות המידול וביצוע "אקסטרוד" חצי אוטומטי, המבוסס על התמונות שהבינה המלאכותית יצרה.
תהליך זה יוצר מודל תלת־ממדי מתוך התמונה שהבינה המלאכותית יצרה באופן כמעט ישיר.
במהלך ספטמבר 2022 החלו להופיע גם שילובים של התוכנות כך שניתן לפנות מתוך תוכנות המידול התלת־ממדי - ישירות אל תוכנות ה"טקסט לתמונה" בלי שצריך לצאת מהיישום.
אוסף היכולות האלו מביאות לכך שאמנים יכולים ליצור מודלים תלת־ממדיים וסביבות תלת־ממדיות - בלי להזדקק לקבוצות גדולות של אנשי תוכנה - מה שנותן תנופה אדירה ליכולות ליצור אנימציות תלת־ממדיות וסביבות למשחקי מחשב כמו גם, סביבות לתמיכה ביישומי מציאות וירטואלית.
במהלך ספטמבר 2022, חברת NVIDIA פרסמה שני יישומים ליצירת מודלים תלת־ממדיים.
הראשון - הופך דמויות דו־ממדיות למודלים תלת־ממדיים.
היישום השני מאפשר ליצור "תאום דיגיטלי" של סביבות שלמות בתלת־ממד.
יישום זה יכול לאפשר עיצוב פנים קלאסי, יישומי מציאות וירטואלית - אבל, הוא יכול גם לתמוך סביבות אימון ל"למידת חיזוקים" של רובוטים בעולם הפיזי ולכך עשויות להיות משמעויות ניכרות.
בסוף מאי 2023, חברת Blockade Labs פרסמה יישום שמאפשר ליצור סביבה תלת־ממדית ו"לטייל בתוכה" - כאשר הסביבה נוצרת לפי חלון הנחיה טקסטואלי, מספר קטן של קוים משורבטים ביד חופשית ובחירת סגנון".
רשתות שהתמחותן בכתיבת טקסט המתאר את מה ש"רואים" בתמונה.
רשתות אלו חשובות לטובת שימושים ספציפיים, למשל, זיהוי תמרורים עבור מכונית אוטונומית.
מעבר לכך, הצמדה אוטומטית של טקסט המתאר את מה שרואים בתמונה, יכולה להקל מאוד על מנועי חיפוש.
לרשתות אלו יש מגוון גדול של שימושים ובכללם: מתן כותרות לתמונה, יכולת "לתשאל" תמונות.
אחד המודלים היותר חזקים בתחום הוא מודל "פלמינגו" של חברת "דיפמיינד".
מאמר אינטרנטי שמתאר את המודלים השונים והשימושים האפשריים שלהם, נכון למרץ 2022.
החל מיולי 2023, ניתן להעלות קובצי תמונה לכמה וכמה מודלי שפה גדולים ולקבל באמצעותם תיאור של התמונה, או אפילו לנהל שיחה המתייחסת לתמונה.
התכונה הזו מאופשרת במודל השפה הגדול של אנתרופיק - קלאוד 2, במודל השפה GPT4 - הן ישירות והן באמצעות "פלאגאינים" ייעודיים\ במודל השפה "בארד" של גוגל והיא כנראה, יהפוך לנפוצה יותר ויותר.
שימוש במודלי שפה גדולים לטובת אמנות
במהלך 2022, פרסמו מספר "מודלי שפה גדולים".
מדובר במודלים שכמות הפרמטרים החופשיים שלהם היא מאות מיליארדים ואף טריליונים.
רשתות אלו מאומנות במשך זמן רב, על פריטי מידע רבים וכמות הפרמטרים החופשיים שלהן דומה לזו של מוח האדם.
ככל שעובר הזמן, מסתבר של"מודלי השפה הגדולים" יש יכולות שלא נחזו - וחלק מיכולות אלו משמשות לאמנות ובכלל זה:
מודלי השפה מהווים את הרשת הראשונה - שהופכת את השפה החופשית של המשתמש לשפה שהרשת שהופכת טקסט לתמונה תוכל להתמודד איתה.
מודל השפה הגדול הופך את שפת המשתמש לישויות מידע מוגדרות היטב, "הבנה" מה הנושא, מהן מילות תיאור, כיצד הישויות השונות מתייחסות האחת לשנייה וכדומה.
"מודלי השפה הגדולים" יכולים לשמש, באופן ישיר, לכתיבת סיפורת, ממגוון הז'אנרים הקיימים ובסגנונות של סופרים ידועים.
מודלי השפה יכולים לכתוב שירה במגוון סגנונות (כולל "האיקו", למשל, או בלדות וכדומה).
לדוגמה, במענה לבקשה: "תכתוב לי האיקו על כתיבה" המודל (GPT-3) כתב, באפריל 2022:
דוגמאות לרשתות שהן "מודלי שפה גדולים", המובילים ביולי 2022:
Gopher - של DeepMind (חברה בריטית בבעלות גוגל)
Chincilla של DeepMind (חברה בריטית בבעלות גוגל)
BLOOM - של קונסרציום חוקרים בקוד פתוח
שימוש במודלי שפה גדולים לכתיבת מחזות.
באוגוסט 2022, במסגרת פסטיבל "תיאטרון פרינג'", בעיר אדמונטון, בקנדה, הועלו מחזות שבסגרתם "שחקנים אמיתיים", בשר ודם, שיחקו במחזות שנכתבו על ידי מודל צ'ינצ'ילה של חברת DeepMind.
לראשונה בהיסטוריה בני אדם הלכו להצגות שרובוטים כתבו,
בסביבות יולי 2023 פורסמו מספר מודלי שפה גדולים שאומנו על עברית ובכללם: קלוד 2 של חברת אנטרופיק ובארד של חברת גוגל.
קלוד 2 "יודע" גם לנקד, לתרגם ארמית והוא, ככל הנראה, אומן על חומרים מקוריים, עכשוויים, בעברית וזאת מכיוון שיש לו הכרות עם התרבות הישראלית המודרנית.
גם בארד וגם GPT4 - CODE INTERPERTER (של חברת אופן איי איי), מאפשרים להעלות קבצים, כולל תמונות, אל מודל השפה - ולשוחח איתו על התכנים של התמונות.
במהלך 2023 התפרסם מספר גדול של מודלי שפה גדולים בקוד פתוח.
מודלים אלה מאפשרים לאמן מודלים ל"עולמות תוכן" של משתמש מקומי או תאגיד עסקי גדול, כולל ב"סביבה סגורה".
רשימה של מודלים כאלה מתוחזקת למשל, באתר lmarena.
במהלך מרץ 2025, גם גוגל-ג'מיני וגם צ'אט ג'י פי טי של Open AI, פרסמו מודלי שפה גדולים - שיכולים ליצור בעצמם תמונות, מבלי להיזדקק לרשת אחרת.
תכונה זו מאפשרת "לשוחח עם תמונות" ולערוך אותן באופן רציף באמצעות סדרה של חלונות הנחיה - שיח חופשי.
מודלים אלה מאפשרים גם "לשתול" בתמונות טקסטים ארוכים ומורכבים.
גם המוזיקה, בדומה לשפה, נשענת על "סדרתיות", כלומר, המוזיקה מתאפיינת, בין השאר, בסדר של הצלילים לאורך הזמן.
החל משנת 2020, הופיעו רשתות שמסוגלות להלחין מוזיקה.
באוגוסט 2022, "לראשונה בהיסטוריה", חברת הפקה גדולה "חתמה על חוזה עם ראפר וירטואלי".
האירוע גרם להתנגדויות רבות ולאחר ש"הראפר הווירטואלי" ניבל את הפה ולאור ההתנגדויות - השימוש ב"ראפר הווירטואלי" הופסק.
Synthesizer V SOLARIA - יישום המאפשר ליצור שיר שלם בהתבסס על קול של זמרת וירטואלית.
יישומים אלה לא זוכים לתפוצה גדולה מאוד והם נחשבים כ"לא משכנעים" עדיין.
במהלך מרץ 2024 החלה גרסה 3 של האפליקציה Suno לאפשר לחולל שיר שלם - כולל מילים, מגוון גדול של סגנונות מוזיקליים, כלי נגינה מלווים וכדומה.
גרסה זו משכנעת מאוד ונחשבת להיות הראשונה שיכולה "לנצח" יצירות אנושיות.
רשתות אלו מאפשרות להכניס טקסט ל"חלון הנחיה", לבחור דמות מפורסמת מסרט או משחק ולקבל "הקראה" של הטקסט בקול של הדמות הנבחרת.
איכות התוצאה שנויה במחלוקת, בעיקר בגלל הקושי לחקות אינטונציות.
תוכנות ליצירה ועריכה של סרטים ווידאו
החל משנת 2022, הרשתות שתוארו לעיל משמשות לעריכת ווידאו בצורה שמכפילה את מהירות העריכה בסדר גודל פי עשרה.
באוגוסט 2022, היישום RunwayML שילב יכולת ל"ניקוי אוטומטי" של הרקע בסרטי ווידאו, בזמן אמיתי - כך שניתן לבקש להחליף את הרקע באמצעות הנחיה טקסטואלית - בלי להזדקק לטכניקות של "מסך ירוק".
שימוש מועיל נוסף, זו היכולת לסמן כל דבר רצוי על גבי הווידאו והתוכנה "יודעת" באופן אוטומטי למחוק את מה שסומן ולמלא במקומו את המסך בפיקסלים, כך שאי אפשר לדעת שהמחיקה התבצעה.
מאפשר להסיר אנשים שהופיעו בווידאו "בטעות" וכדומה.
יכולת זו מכונה בז'ארגון המתהווה של אנשי עריכת הווידאו באמצעות בינה מאלכותית יוצרת - (שחלוף חזותי).
באמצע אוגוסט 2022 יצאה רשת - תוכנה חינמית לשימוש הציבור, רשת המאפשרת לייצר קליפים קצרים של אנימציה על בסיס חלון הנחיה טקסטואלי.
בתחילת דצמבר 2022 פורסם יישום המאפשר יצירת "קליפ וידאו" - כאשר ניתן לבחור שילובים של תמונות אמיתיות, או כאלו שנוצרו על ידי בינה מלאכותית, תסריט טקסטואלי שהמשתמש כותב בעצמו - או כזה שבינה מלאכותית יוצרת, "אודיו" שנוצר על ידי בינה מלאכותית וליצור מהשילוב קליפ וידאו ש"מושך תשומת לב".
במהלך 2024, הופיעו מספר יישומים שמאפשרים ליצור וידאו מחלון הנחיה טקסטואלי.
האפליקציה הראשונה שהתפרסמה נקראת SORA מתוצרת חברת Open AI ואולם, נכון לספטמבר 2024, יישום זה טרם נפתח לציבור.
חברת Runway ML פרסמה גרסה המאפשרת ליצור קליפים של 5 או 10 שניות והיא נחשבת תוכנה מובילה בתחומה.
היישום Kling של חברת קואישואו הסינית מאפשר לחולל וידאו ברזולוציה גבוהה כמו גם - להכתיב ליישום, כאשר יוצרים וידאו מתמונה - איך להניע כל "ישות" בתמונה, לאורך הזמן (לקבוע את מסלולי התנועה של הישויות השונות).
יצירת וידאו מתמונה או על בסיס "מסגרות מפתח"/ Key frames
החל מאוגוסט 2024, הופיעו מספר יישומים שמאפשרים "להכתיב" את הפריים הראשון של הקליפ, את הפריים האחרון ותמונה נוספת כ Key frame והיישום מייצר קליפ וידאו שמחבר, לכאורה, בצורה "חלקה" את שלושת התמונות.
היישום הזה מאפשר גם "לחבר" רצף של קליפים לסרט ארוך - כאשר לכל פריים ראשון שיוצרים - מכניסים את הפריים האחרון של הקליפ הקודם שיוצר ומחברים את כל הקליפים לסרט שלם, ארוך, למשל באמצעות תוכנת עריכה.
הפקה מלאה של סרטים (משלב הרעיון, דרך כתיבת תסריט, סצנות, בימוי, עריכה וכדומה)
הגדרת "מסלולים" של ישויות בסרט.
לא מוכרים יישומי בינה מלאכותית שיודעים לפסל באופן ישיר.
פרויקט בריטי ארוך שנים בשם Ai-Da, עוסק ברעיון של יצירת רובוט בצורת אשה-אמנית (היומנואידית).
לפי פרסומים שונים, AI-DA, הדגים פיסול בתהליך שמזכיר פסל אנושי, כלומר, הרובוט הגה פסל ויצר אותו בפועל.
הרובוט הופיע בפני בית הלורדים הבריטי.
מגוון יישומים מאפשרים לתמוך בתהליכי עיצוב ואדריכלות על מרכיביהם השונים.
דוגמה פשוטה לכך היא שימוש בתוכנת "מידג'ורני" לקבלת עיצוב פנים רצוי, ביצוע איטרציות חוזרות ונשנות עד לקבלת תמונה רצויה למעצב האנושי ובחירת מרכיבים מתוך התמונה - כהשראה לעיצוב "האמיתי".
נושאים שאפשר לאמץ כוללים למשל,"טבלת צבעים", "אווירה", "סידור הרהיטים וסגנונם", טקסטורות, היחס בין צמחייה-עציצים ליתר מרכיבי העיצוב וכדומה
דוגמה נוספת, לתמיכה באדרכילות, אפשר למצוא בקליפ ההדרכה שלהלן.
בינה מלאכותית לתמיכה במשחקי מחשב
יישומים שמקלים על תהליכי יצירת סביבות המשחק - תורמים לתעשיית משחקי המחשב.
יישומי טקסט-לתמונה תורמים ליצירת סביבות תלת־ממדיות, יישומי טקסט לווידאו מאפשרים ליצור את הגרסאות הראשונות שעליהן אפשר לפתח סביבות משחק.
שימוש שככל הנראה, צפוי לחולל מהפכה של ממש במשחקי המחשב - זה כל עולם ה"דמויות שאינן שחקן".
מודלי השפה הגדולים והצ'אטבוטים המודרניים מאפשרים לכל "דמות שאינה שחקן" להיות שחקן עם אופי, רצונות ויכולת לשוחח עם השחקן האנושי - באופן שמשפיע על התפתחות המשחק.
במהלך שנת 2022, חברות החלו לשלב יכולות כאלה לתוך המשחקים שלהן, כך למשל, חברת Unity שילבה לתוך המנוע שלה "דמויות שאינן שחקן" המנהלות שיחות עם השחקנים האנושיים בצורה שמשפיעה על התפתחות המשחק.
שימוש בבינה מלאכותית ליצירה ואיור של ספרי ילדים, קומיקס, כרזות, מגזינים וכיוצא באלו
ככל שמודלי השפה משתפרים, מצד אחד והמודלים להמרת טקסט לתמונה, משתפרים, מצד שני - ניתן "לכתוב" ספרים ולצרף אליהם איורים, ברמה שגורמת לציבור לרצות לקרוא אותם.
איור של ספר ילדים הוא במיוחד אתגרי, מכיוון שנדרש לשמור את הדמויות המאוירות - כך שהזהות שלהם תישמר מאיור לאיור - לאורך העלילה.
נכון לאוקטובר 2022, יש כבר מגוון תוכנות שמאפשרות את זה.
הנושא משתלב גם בתעשייה המתפתחת של מכירת ספרים שנוצרו על ידי בינה מלאכותית - בחנויות מקוונות למסחר - כמו אמאזון ודומותיה.
במהלך אוגוסט, חברת אפל פרסמה רשת נוירונים, GAUDI, המאפשרת להפוך טקסט לסרטונים "בתוך מבנים" (Indoor).
מימוש זה מחייב יכולת "לרנדר" את התמונה בזמן אמיתי - כדי להבטיח שצללים, תאורה והשתקפויות יתעדכנו כנדרש.
כך למשל, אפשר "לבקש", ירידה בגרם מדרגות ויקטוריאני, עם נברשת גדולה משמאל ומראה תלויה על הקיר.
המערכת תדע ליצור סרטון, כולל יצירה בזמן אמיתי של ההשתקפויות והצללים בצורה "נכונה".
במהלך אוגוסט 2022, התפרסם מודל של חברת UNITY - המשלב בין "אוואטרים" תלת־ממדיים למודל שפה גדול, GPT-3, כך שהאוואטרים משוחחים ביניהם בשפה טבעית - ומגיבים "בצורה נכונה" לשיחה שלהם - והשיחה עשירה בדימויים, הקשרים, תיאורים וכדומה - כמו שיחה של אנשים אמיתיים.
ב-20 באוגוסט 2022 אפליקציית Stable Diffusion נפתחה לציבור.
החל מ-1 בספטמבר 2022, תוכנת DALL E2 מאפשרת לבצע "שיחלוף חזותי", "זום אאוט קונטקסטואלי" ו"איחוי תמונות" - בתוך התוכנה (בלי שצריך ליצא את התמונה ולטפל בה בתוכנה חיצונית).
ב-8 בספטמבר 2022 - Stable Diffusion, במימוש דרך DreamStudio, הכניסו תכונה המאפשרת להעלות תמונה קיימת ולשלב אותה כהשראה לרשתות הנוירונים.
תכונה זו מאפשרת לעשות "וריאציות" על תמונות קיימות שנוצרו בתוכנה עצמה כמו גם להעלות צילומים ולהשתמש בהם "להשראה", או, אפילו, סקצ'ים שישמשו בסיס ליצירת התמונה על בסיס הטקסט בחלון ההנחיה, מה שמאפשר, בין השאר, "להכתיב" גדלים יחסיים בתמונה הסופית,
ב-21 בספטמבר 2022 Stable Diffusion, במימוש דרך DreamStudio, הכניסו תכונות חדשות לעורך היצירות שלהם ובכלל זה יכולת "שיחלוף חזותי" ויכולת "זום אאוט קונטקסטואלי".
התוכנה מאפשרת, בין השאר, להכניס תמונות של עצמך, של בן משפחה או של כל אדם רצוי אחר ובהמשך לכך, היא מאפשרת לכן ליצור אלבומים, ספרים, ספרי קומיקס וכיוצא בזה שהגיבורים בהם - הן אותן דמויות ששולבו פנימה.
ככל הידוע, המימוש נשען על אפליקציית Dreambooth "מעל" Stable Diffusion.
ב-30 באוקטובר 2022, חברת Baidu פרסמה מודל טקסט לתמונה משל עצמה.
בתחומים מסוימים, ביצועי המודל עולים על המודלים הקיימים.
הטקסט בחלון ההנחיה מתורגם לסינית טרם שהוא מוזן למודל מה שמלמד כי המודל אומן בשפה הסינית.
בנובמבר 2022, פורסם יישום המאפשר להכניס "רעיון כללי" לחלון ההנחיה - והיישום בונה חלון הנחיה עשיר בשמות תואר, תיאורים, ייחוס לאמנים מהעבר, ייחוס לתקופות היסטוריות, לרזולוציה, לסגנונות וכדומה - והמשתמש יכול להעתיק את ההצעה או חלקה ולהשתמש בה כקלט לרשתות הטקסט לתמונה.
בנובמבר 2022, חברת אנבידיה פרסמה מודל טקסט לתמונה שמאפשר העברת סגנון בנפרד מהטקסט, הצגה של טקסטים עם איות נכון בתוך התמונה שהמודל יצר והמרה נוחה של איור ידני לתמונה - מה שמאפשר שליטה משופרת בקומפוזיציה, בפרספקטיבה וביחסי הגדלים בין האובייקטים השונים של התמונה המתקבלת.
בסוף נובמבר 2022 יצא מודל חדש של GPT-3 - de-vinici 003. המודל יכול לטפל בטקסטים הרבה יותר ארוכים בהשוואה לקודמו ויש לו מרכיב של "הסברים" יותר חזק בהשוואה למודלים קודמים.
ב-26 בנובמבר 2022 הוציאה "סטייבל דיפיוז'ן" גרסה 2.0 שלהערכת רוב המשתמשים - היא גרועה בהרבה מקודמתה.
חלק מהפרשנים מייחסים את הפרסום המוזר הזה כניסיון להתמודד אם תביעות עתידיות בהקשרי קניין רוחני או לחצים של משקיעים שנכנסו לחברה וחוששים מתביעות עתידיות או טענות מצד חברות ההפקה הענקיות, הוותיקות.
אתר אינטרנט ש"מתחזק" רשימה מקיפה של היישומים בנושא בינה מלאכותית יוצרת הוא האתר Futurepedia.
נכון לדצמבר 2022, האתר מפרט למעלה מ-400 יישומים - כולל פירוט לגבי פופולריות היישום, האם הוא עולה כסף או חינמי ומידע מועיל נוסף.
ב-19.12.2022 פורסם מודל שפה שמאפשר שיחה רצופה, אבל, הוא יודע לשלב בתשובות גם את תוצאות החיפוש של מנוע החיפוש של "גוגל" בזמן אמיתי ולעבוד לפי פיקוד קולי.
"בוט" זה יודע גם לקבל הנחיות לצייור תמונות ישירות מטקסטים.
ככל הידוע, ה"בוט" נשען על GPT3.5.
המעבדה מאחורי היישום מבטיחה לשלב גם יישומים של המרת טקסט ישירות לקובצי תלת מימד ועוד.
בשלהי 2022, ChatGPT, יישום של חברת OpenAI זכה לפופורליות עצומה "בבת אחת".
מדובר ביישום של "בוט שיחה" מעל GPT3. ה"בוט" מאפשר כתיבת מגוון גדול של "סוגי טקסט" בדומה ל GPT3, אבל, הוא מאפשר גם כתיבת קוד תוכנה לפי בקשות בלשון חופשית - ישירות לתוך תוכנות אמנות כמו בלנדר.
היישום זכה ליותר ממיליון משתמשים תוך חמישה ימים מיום חשיפתו לציבור והוא זוכה להתענינות ציבורית והד רב באמצעי התקשורת ההמוניים.
במהלך ינואר 2023 התפרסם יישום מעל huggingface - יישום המאפשר יצירת תמונות מטקסט - אבל, כולל את האפשרות ליצירת טקסטים בתמונה כך שהמילים מאויתות נכון.
אף על פי שבעבר הועלתה טענה כאילו ל"גוגל" יש כבר יכולת עזו, זו פעם ראשונה שהיכולת מונגשת לציבור.
ב 31.1.2023 חברת Playgroundai עדכנה את היישום שלה כך שהוא מאפשר עריכה באמצעות טקסט - כולל עריכה לפי הנחיות טקסטואליות ועם מסכות - הצירוף הזה מאפשר לצייר "כמעט כל דבר" - בלי לדעת לצייר בכלל, אלא לפי הנחיות טקסטואליות בלשון חופשית, כברירת מחדל, האתר משתמש במודל סטייבל דיפיוז'ן.
ב 7.2.2023 RunwayML פרסמה, בתוך אתר האינטרנט של היישום, יכולת אימון של סטייבל דיפיוז'ן - כולל אימון על פרוטרטים של בני אדם, חתולים וכלבים.
לאחר האימון, היישום מאפשר לשלב את הדמויות - ישויות שנוצרו בכל יצירה של המודל.
בנוסף, החברה שילבה AI Tools הכוללים מגוון גדול של יישומים בהקשר לווידאו ובכלל זה "שיחלוף חזותי" שמאפשר למחוק דמויות מתוך סרט בצורה "אוטומטית", להחליף רקע של דמויות בסרט בצורה אוטומטית ומגוון תכונות נוסף.
החברה הכריזה על יישום GEN-1 שלטענתה יכלול יכולת להפוך ווידאו קיים - לווידאו בסגנון של תמונה נבחרת, להעביר ווידאו לווידאו בסגנון של אמן או ז'אנר מסוימים ועוד.
בסוף פברואר 2022 התפרסמה קבוצה של מודלים "מעל" סטייבל דיפיוז'ן שנקראת ControlNet.
מודלים אלה מאפשרים יצירה של תמונות על בסיס פענוח "מרחב ביניים", לדוגמה - אפשר להכניס תמונה והמודל מצליח לחלץ ממנה את ה"פוזה" של האנשים בפריים ולייצר תמונות חדשות לגמרי, לפי טקסט, אבל - תמונות חדשות לגמרי שבהן האנשים בדיוק באותה פוזה של הדמויות בתמונת המקור.
הפונקציה הזו מאפשרת כוריאוגרפיה מלאה של סרטי אנימציה.
דוגמה נוספת - ניתן להכניס תמונה דו־ממדית "רגילה", המודל מצליח לפענח ממנה את המודל התלת־ממדי של הדמויות האנושיות ולהשתמש בזה לצורך יצירת תמונות חדשות, לפי טקסט, תמונות שבהן רק המודל התלת־ממדי מאומץ מתמונת המקור ואילו התמונה כולה נוצרה לפי הטקסט.
סביב 15.3.2023 התפרסמה גרסה 5 של מידג'ורני (למשתמשים משלמים בלבד).
הגרסה תומכת ברזולוציה גבוהה, תמונות עם ריבוי של אנשים באותה תמונה - כולל מענה חזותי לאינטראקציות בין האנשים השונים, שיפור ניכר ביכולת לחולל כפות ידיים, בציור דמויות של אנשים מפורסמים, בדיוק האנטומי של שיניים ותכונות נוספות.
ה"בוט" משמש, כבר בהשקה, יישומים כמו "דולינגו" והוא פתוח למשתמשי CHAT GPT משלמים כבר מההשקה.
במבחני אינטליגנציה רבים, ה"בוט" מצליח ברמה העולה על נבחן אנושי ממוצע - כולל במבחני כניסה לאוניברסיטאות מובילות בעולם.
לפי מקורות רבים - ה"בוט" יידע לקבל תמונה כ"אינפוט" ולהתייחס למה שמופיע בתמונה באמצעות שילוב של הבנת שפה ואינטליגנציה "כמו אנושית".
תכונה זו תאפשר ל"בוט" להתייחס בזמן אמיתי לעולם שסביבו - כאשר מצלמות הטלפונים הסלולריים משמשות לו כעיניים.
תכונה זו טרם שוחררה לציבור הרחב (נכון ל 17.3.2023).
לפי מקורות שונים, ל"בוט" תהייה גם יכולת "להאזין" למיקרופונים, לייצר "אודיו", לייצר מוזיקה ולייצר ווידאו לפי טקסטים.
סביב 20.3.2023 חברת Open AI פרסמה כי היא תאפשר חיבור בין Chat GPT4 לבין יישומי אינטרנט שונים באמצעות API.
מודל זה מזכיר מצב שבו ה-Chat GPT4 הוא סוג של "מערכת הפעלה" שניתן לשוחח איתה ישירות, בדיבור חופשי והיא מבצעת משימות עבור המשתמש - למשל, קניית מזון, הזמנת מקומות במסעדה או הזמנת כרטיסי טיסה.
סביב 25.3.2023 אפליקציית Playground-AI הכניסה פונקציונליות של Canvas.
המשמעות היא שניתן לעשות "שיחלוף חזותי", "זום אאוט קונטקסטואלי" וכיוצא באלו - בצורה נוחה ובהתייחס לחלון התייחסות מוגדר היטב.
ב 5.3.2023 - Stable Diffusion שחררו לציבור (דרך Dream Studio) גרסת ביניים שנקראת SD-XL.
גרסה זו כוללת מגוון שיפורים שהבולט ביניהם זו היכולת "לצייר" טקסט בתוך התמונה שהיישום מחולל.
ב 5.3.2023 - מידג'ורני שילבו פקודה חדשה שנקראת Describe.
הפעלת הפקודה מאפשרת להעלות תמונה למחשב, לקבל ארבע חלופות לתיאור התמונה - כך שחלופות אלה יכולות לשמש כטקסט לחלון הנחיה חדש - שאינו מתחשב בתמונה המקורית עצמה.
סביב 1.3.2023 חברת RunwayML פרסמה לציבור את GEN-1 שמאפשר להעלות קובצי ווידאו למחשב - ולשנות את הסגנון שלהם, להוסיף להם אפקטים וכדומה.
החל מאמצע פברואר 2023 - החלו "לצוץ" מגוון גדול של יישומים אוטונומיים-עצמאיים המאפשרים לשרשר מודלים של בינה מלאכותית, ללא מעורבות אדם, יישומים כאלה מכונים גם סוכן תבוני.
רוב היישומים נשענים על קלט ו"מערכת הפעלה" המבוססים על מודלי שפה גדולים ובעיקר ChatGPT4. אחד היישומים הבולטים הוא ג'ארוויס של מיקרוסופט שמאפשר "תפירה" של כל המודלים הנמצאים באתר Hugingface, כולל מודלים מולטי-מודאליים (ונכון לתחילת מרץ 2023 - יש 168,000 מודלים כאלה).
החל ממרץ 2023, חברת מיקרוסופט שילבה במנוע החיפוש שלה, "בינג החדש" חלון הנחיה שמאפשר לנהל שיחה עם GPT-4. הדפדפן של מיקרוסופט, אדג', מאפשר שלושה מודי עבודה.
כאשר משתמשים במוד היצירתי - ניתן לשלב שיחה עם GPT ובמקביל, לחולל תמונות בהתבסס על DALL E 2. השילוב הזה הוא אחד היישומים הראשונים בעולם המשלבים יכולת מולטי-מודלית - שיחה ויצירת תמונות, בתפוצה רחבה של מאות מיליוני משתמשים ברחבי העולם ובמגוון שפות.
ב 29.04.2023 התפרסם מודל חדש ליצירת תמונות מחלון הנחיה טקסטואלי, ששמו DeepFloyd, המודל מתאפיין ביכולת לשלב טקסט בתוך התמונה.
באמצע מאי 2023, חברת אדובי שילבה אלגוריתמי "בינה מלאכותית יוצרת" לתוך תוכנת "פוטושופ".
חבילת העדכון נקראת Firefly והיא בין השאר, נבדלת מהחברות האחרות בכך שבסיס הנתונים עליו אומנו המודלים של החברה - לא מכיל מידע שיש עליו זכויות יוצרים.
השילוב לתוך הפונקציונליות הרגילה של פוטושופ - יצר "חבילת תוכנה" שנחשבת חזקה במיוחד למגוון גדול של בעלי מקצוע ובכללם מעצבים, צלמים וכיוצא בזה.
ב 20.08.2023 שולבה תכונת ה"שחלוף חזותי" (Inpainting) באפליקציית מידג'ורני.
החל מה 20.9.2023, גרסה חדשה של רשת תרגום טקסט לתמונה, DALL-E-3, החלה להיות מופצת על ידי Open-AI דרך ערוצים שונים (מנוע החיפש של מיקרוסופט, בינג, אדג', אתר החברה באינטרנט והאפליקציות השונות לסלולרי).
במקביל, OpenAI "משחררת מחדש" חיבור של אפליקציית ChatGPT לאינטרנט ויכולת לנהל שיחה עם האפליקציה בדיבור וקבלת מענה קולי ("אודיו"), תכונה שמאפשרת לשוחח עם האפליקציה ChatGPT, בזמן נהיגה למשל.
ברוב היישומים מוצגות מספר תוצאות של יצירות כך שהמשתמש יכול לבחור את התוצאה הרצויה לו או לבקש ליצור גרסאות נוספות.
בתהליך זה, המשתמש האנושי מכניס טקסט לתוך "חלון ההנחיה" (Prompt) והיישום הופך את הטקסט לתמונה.
בדרך כלל, כדאי ללוות את הטקסט שמתאר את התמונה בתיאורים של הסגנון הרצוי, התאורה, אמן מוכר, דמות מוכרת, תקופה היסטורית, יישום מוכר של תוכנת עריכה קיימת וכיוצא באלו.
בחלק מהתוכנות, אפשר גם לתת פקודות שונות המתארות את החשיבות היחסית של כל קטע טקסט.
העלאת תמונה ויצירת תמונה אחרת בהשראתה
ברוב היישומים, נתן להעלות תמונה קיימת, ממקור כלשהו, אל חלון ההנחיה.
היישום יידע לייצר תמונה "בהשראת" הקובץ שהועלה.